La Tinència d'Alcaldia del Port de Sagunt acull la Crida de les Falles 2019
18 de febrer 2019

![Imagen 1](/media/3tubwev1/076_crida-falles_cuerpo2.jpg)![Imagen 2](/media/wfnhqhu5/076_crida-falles_cuerpo3.jpg)

![](/media/5cuh2nvt/076_crida-falles_cuerpo1.png)  
  
​

La Tinència d'Alcaldia del Port de Sagunt va ser l'escenari triat per a la Crida de les Falles 2019 on, les Falleres Majors de la comarca 2019, Paula Marrón i Inés Miret, i les seues corts d'honor van donar la benvinguda a les Falles. Durant l'acte, van estar acompanyades per l'alcalde de Sagunt, Quico Fernández; la regidora de Festes i Cultura popular, Asun Moll; el president de Federació Junta Fallera de Sagunt, Rafael Burgos; els alcaldes de Gilet i Faura; el president de la Diputació, Toni Gaspar; i membres de FJFS.

L'acte va començar amb una cercavila de fallers i falleres i una vegada en la plaça del Sol es va procedir al lliurament de recompenses a infantils i majors. A continuació, des del balcó Paula Marrón es va dirigir a tots els i les assistents fent referència a aspectes de tradició valenciana com la indumentària, la pirotècnia, els llibrets i, com no, a les falles que es plantaran als carrers dins d'ací a un mes. També hi van participar les components de la cort d'honor major i la Fallera Major Infantil per a donar la benvinguda a les Falles en diferents idiomes.

En acabar el discurs, es va projectar un videomapping en la façana de la Tinència i l'acte va acabar amb un castell de focs artificials en la plaça. A continuació, i com a novetat d'enguany, es va oferir una truita gegant per a sopar i, gràcies a la subvenció de l'Ajuntament de Sagunt, va actuar l'orquestra Liverpool.

*   [](http://www.facebook.com/sharer.php?u=https://aytosagunto.es/va/actualitat/la-tinencia-d-alcaldia-del-port-de-sagunt-acull-la-crida-de-les-falles-2019/ "Facebook")
*   [](http://twitter.com/share?url=https://aytosagunto.es/va/actualitat/la-tinencia-d-alcaldia-del-port-de-sagunt-acull-la-crida-de-les-falles-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-tinencia-d-alcaldia-del-port-de-sagunt-acull-la-crida-de-les-falles-2019/ "Linked In")
*   [](mailto:?body=https://aytosagunto.es/va/actualitat/la-tinencia-d-alcaldia-del-port-de-sagunt-acull-la-crida-de-les-falles-2019/)